**Csongrád Városi Önkormányzat**

**Képviselő-testülete**

**Egészségügyi és Szociális**

**Bizottsága Elnökétől**

**Száma**: Szo/629-1/2024

**ELŐTERJESZTÉS**

**Csongrád Városi Önkormányzat Képviselő-testületének**

**2024. március 21-ei ülésére**

**Tárgy:** Beszámoló az Egészségügyi és Szociális Bizottság munkájáról.

Tisztelt Képviselő-testület!

Magyarország helyi önkormányzatairól szóló 2011. évi CLXXXIX. törvény 57. § (1) bekezdésére figyelemmel a képviselő-testület szervezeti és működési szabályzatában határozza meg bizottságait, a bizottságok tagjainak számát, a bizottságok feladat és hatáskörét, működésük alapvető szabályait.

A Képviselő-testület döntése értelmében 2019. október 24-én létrehozta az Egészségügyi és Szociális Bizottságot, a bizottság feladatait az 27/2019.(XI.22) önkormányzati rendelet 5. számú melléklete tartalmazza.

A bizottság összetétele:

- elnök: Dr. Somogyi Árpád önkormányzati képviselő,

- tagjai: Nagypál Sándor önkormányzati képviselő, Máté Attila önkormányzati képviselő

- kültagok: Tóth Irén, Dr. Fekete János.

**Az Egészségügyi- és Szociális Bizottság feladatai**

***Dönt:***

- *az önkormányzati rendeletekben a bizottságra átruházott ügyekben.*

***Az Egészségügyi és Szociális Bizottság átruházott hatáskörei:***

- *dönt települési támogatás során egyedi méltányosság gyakorlásáról*

*- polgármester átruházott hatáskörében hozott döntése ellen benyújtott fellebbezéseket véleményezi,*

*- a Dr. Szarka Ödön Egyesített Egészségügyi és Szociális Intézmény, a Piroskavárosi Szociális- Család és Gyermekjóléti Intézmény és a Piroskavárosi Szociális és Rehabilitációs Foglalkoztató Nonprofit Kft. által biztosított személyes gondoskodást nyújtó ellátások szakmai munkáját, programját évente értékeli, valamint a szakmai programjait hagyja jóvá.*

*- Dr. Szarka Ödön Egyesített Egészségügyi és Szociális Intézmény keretében működő bölcsődék és a Piroskavárosi Szociális- Család és Gyermekjóléti Intézmény keretében működő Család- és Gyermekjóléti Központ és Szolgálat szakmai programjának jóváhagyása, szakmai munkáját évente értékeli, valamint a szakmai programjait hagyja jóvá.*

*- javaslatot tesz „Egészségügyi Díj”odaítélésére,*

*- javaslatot tesz „Szociális Díj” odaítélésére.*

***Javasolja és döntésre előkészíti:***

*- a helyi szociálpolitika jövőbeli fejlesztésére, módosítására vonatkozó elképzeléseket,*

*- egészségügyi, szociális és gyermekvédelmi önkormányzati intézmények alapítását, ill. megszüntetését, átszervezését,*

*- az önkormányzat tulajdonában álló szociális bérlakások bérletének szabályait.*

***Közreműködik:***

*- az egészségügyi, a szociális és gyermekvédelmi gondoskodás fejlesztésében,*

*- az önkormányzat gazdasági programjának, továbbá szociális és egészségügyi tervek, programok kidolgozásában,*

*- A közbeszerzési szabályzat alapján szakbizottságként közreműködik a bíráló bizottságokban,*

*- a szociális bérlakások pályázati úton történő kiadásában.*

***Véleményezi:***

*- a feladatkörét érintő rendelet-tervezeteket, rendelet alkotását, módosítását kezdeményezheti,*

*- az egészségügyi intézmény költségvetését,*

*- a költségvetési koncepció és rendelet-tervezet feladatkörét érintő javaslatait,*

*- a bizottság feladatkörét érintő előterjesztéseket, javaslatokat.*

*- a gyermek- és ifjúsági önkormányzati intézmények működését, átszervezését,*

*- az oktatási-és ifjúsági intézményvezetők kinevezését, felmentését.*

***Figyelemmel kíséri:***

*- és értékeli a szociális,egészségügyi és gyermekvédelmi intézmények szakmai munkáját, gazdálkodását,*

*- a lakosság szociális helyzetét, egészségügyi állapotát,*

*- a szociális bérlakásban élők helyzetét, a bérlakások műszaki állapotát*

*- az oktatási- és ifjúsági tevékenységgel kapcsolatos teendőket,*

*- az ifjúsági szervezetek munkáját, működését,*

*- a városi gyermek- és ifjúsági rendezvényeket,*

*- a város intézményeiben folyó gyermek- és ifjúságvédelmi tevékenységeket.*

***Véleményt nyilvánít****, intézkedést kezdeményez a város egészségügyi, szociális, gyermekvédelmi ellátását, az önkormányzat tulajdonát képező bérlakásokat érintő kérdésekben.*

***Kapcsolatot tart:***

*- szakmai szervezetekkel,*

*- karitatív szervezetekkel, egyesületekkel,*

*- az ifjúsági szervezetekkel,*

*- az ifjúságvédelmi felelősökkel,*

*- a város ifjúsági életében működő civil szervezetekkel, egyesületekkel,*

*- a Drog Ambulanciával.*

Összefoglaló kimutatás a bizottság munkájáról:

|  |  |  |  |
| --- | --- | --- | --- |
| **Év** | **Ülések száma** | **Napirend száma** | **Határozatok száma**  **Összesen** |
|
| 2019. | 6 | 39 | 39 |
| 2020. | 11 | 57 | 57 |
| 2021. | 12 | 67 | 67 |
| 2022. | 18 | 168 | 168 |
| 2023. | 16 | 178 | 178 |
| 2024.02.28-ig | 3 | 25 | 25 |
| összesen: | 66 | 534 | 534 |

A beszámolási időszakban a bizottság minden esetben határozatképes volt.

2020. március 11-től a Kormány veszélyhelyzetet hirdetett ki az élet- és vagyonbiztonságot veszélyeztető tömeges megbetegedést okozó humánjárvány (koronavírus) megelőzése, illetve következményeinek elhárítása, a magyar állampolgárok egészségének és életének megóvása érdekében. A koronavírus járvány miatt a veszélyhelyzet illetve az ahhoz kapcsolódó eltérő rendelkezések jórészt 2022. december 31. napjáig voltak érvényben.

A pandémia idején, 2020. március és 2021. június közötti időszakban a Polgármester járt el a szakbizottság feladat- és hatáskörébe tartozó ügyekben.

**2019. október 24. és 2024. február 29. között az Egészségügyi és Szociális Bizottság 66 alkalommal ülésezett, 534 napirendi pontot tárgyalt meg és hozott határozatot ugyanennyi számban.**

|  |  |  |  |  |  |  |  |
| --- | --- | --- | --- | --- | --- | --- | --- |
| **Témakör** | **2019. okt.24-tól** | **2020.** | **2021.** | **2022.** | **2023.** | **2024.**  **febr. 29-ig** | **Összesen** |
| egészségügyi | 6 | 5 | 11 | 19 | 18 | 1 | 60 |
| szociális intézményi | 4 | 10 | 1 | 11 | 27 | 7 | 60 |
| szociális bérlakás | 11 | 7 | 14 | 32 | 36 | 4 | 104 |
| rendkívüli települési támogatás (méltányosság) | 3 | 5 | 4 | 6 | 6 | 0 | 24 |
| egyéb jellegű előterjesztések | 15 | 30 | 35 | 96 | 91 | 13 | 280 |
| fellebbezés | 0 | 0 | 2 | 4 | 0 | 0 | 6 |
| **Összesen** | **39** | **57** | **67** | **168** | **178** | **25** | **534** |

A bizottság a beszámolási időszakban:

* egészségügyi témakörben 60,
* szociális intézményi ügyben 60,
* szociális bérlakások vonatkozásában 104,
* méltányossági hatáskörben települési támogatás megítéléséről vagy elutasításáról 24,
* egyéb témakörökben (költségvetés, pályázatok, rendeletek, más intézmények működése, intézményvezetői kinevezések, kitüntető díjak odaítélése) 280 napirendet tárgyalt meg,
* valamint 6 jogorvoslati kérelmet véleményezett.

**A szakbizottság az alábbi egészségügyi témaköröket tárgyalta meg:**

* a Dr. Szarka Ödön Egyesített Egészségügyi és Szociális Intézmény éves költségvetéseit, alapító okirat módosításait,
* nagy értékű tárgy eszközök beszerzését (ultrahang készülék, LUCAS 3 típusú kompressziós eszköz, defibrillátor a Körös-torki üdülőterületre),
* életmentő adrenalin injektor kihelyezését az oktatási-nevelési intézményekbe,
* egészségügyi alapellátási (felnőtt, gyermek) és fogorvosi körzet feladat-ellátási szerződéseit, praxisjog átadásokat,
* védőnői körzetek megállapítását,
* 2023. július 01-től a védőnői alapellátás átszervezését a SZTE Szent-Györgyi Albert Klinikai Központjához,
* Egészségügyi Díjra, polgármesteri dicséretre javaslat beterjesztését,
* Csongrád város lakosságának egészségi állapot felülvizsgálatát,
* járványügyi intézkedéseket,
* Kábítószer Egyeztető Fórum (KEF) megalakítását, a városi drogellenes stratégia elfogadását,
* a Központi ügyelet átszervezését 2023. október 1-től (háziorvosi ügyeleti rendelés, sürgősségi ügyelet),
* egészségügyi intézményeket érintő pályázatokat,
* járóbeteg szakellátás működtetése.

**Szociális, gyermekvédelmi intézményi témakörben tárgyalta a szakbizottság:**

* Piroskavárosi Szociális Család- és Gyermekjóléti Intézmény, ESÉLY Szociális Alapellátási Központ éves költségvetését,
* a személyes gondoskodást nyújtó szociális ellátások és gyermekvédelmi intézményi térítési díjakat**,**
* intézményi alapító okirat módosításokat**,**
* fenntartói ellenőrzések összefoglalását (Dr. Szarka Ödön Egyesített Egészségügyi és Szociális Intézmény keretein belül működő Szociális Ápoló Otthon és Gondviselés Háza, Templom utcai „Mesevár” Bölcsőde és a Széchenyi úti „Kuckó-mackó” Bölcsőde,

Piroskavárosi Szociális Család- és Gyermekjóléti Intézmény keretében működő Piroskavárosi Idősek Otthona, Család- és Gyermekjóléti Központ és Szolgálat vonatkozásában)

- szociális intézmények évenkénti szakmai beszámolóit:

* Dr. Szarka Ödön Egyesített Egészségügyi és Szociális Intézmény,
* Piroskavárosi Szociális Család- és Gyermekjóléti Intézmény,
* Alsó Tisza-menti Önkormányzati Társulás keretén belül működő ESÉLY

Szociális Alapellátási Központ,

* Magyar Máltai Szeretetszolgálat Egyesület fenntartásában működő

Gondviselés Háza - Aranysziget Időskorúak Otthona Csongrád,

* Magyar Máltai Szeretetszolgálat Egyesület fenntartásában működő

Gondviselés Háza Fogyatékkal Élők Kisréti Otthona és a Gondviselés Háza

Fogyatékkal Élők Kisréti Otthona I-II. Csongrád,

* Baptista Tevékeny Szeretet Misszió fenntartásában működő Új Esély Központ

Csongrád és az Új Esély Központ Csongrád II.

* Idősügyi Koncepciót, Helyi Esélyegyenlőségi programot (HEP), Szolgáltatástervezési Koncepciót,
* Templom utcai „Mesevár” Bölcsőde és a Széchenyi úti „Kuckó-mackó” Bölcsőde nyári nyitvatartási rendjét,
* Szociális Díjra, polgármesteri dicséretre javaslat beterjesztését,
* Alsó Tisza-menti Önkormányzati Társulás és az általa fenntartott szociális intézmények térítési díj rendeletét,
* Piroskavárosi Szociális és Rehabilitációs Nonprofit Kft., Csongrádi Vendégváró Szolgáltató Szociális Szövetkezet, Csongrádi Homokföveny Idegenforgalmi Start Szociális Szövetkezet évenkénti beszámolóját, üzleti tervét,
* a gyermekjóléti és gyermekvédelmi feladatok ellátásáról szóló évenkénti tájékoztatást,
* Szent Imre utcai főzőkonyha üzemeltetése,
* kistérségi járási startmunka programokat,
* önkormányzati fenntartású szociális és gyermekvédelmi intézményeket érintő pályázatokat.

Az egészségügyi és szociális ágazatban sikerült pályázatok útján jelentős forrásokat bevonni ezáltal fejlesztéseket elérni. A pályázatok benyújtásánál, az azokkal kapcsolatos döntéseknél, a szakmai munkában szükséges felméréssel, tanácsadással, a bizottság komoly munkát végzett.

**Szociális bérlakásokat érintő témakörben tárgyalta a szakbizottság:**

* szociális bérlakásra kiírt pályázatokat,
* lakásbérleti szerződések meghosszabbítását,
* a lakásrendelet módosítására (pályáztatási rendszer, lakbér emelés, lakás felújítás, nyílászáró csere) vonatkozó előterjesztéseket,
* szociális bérlakás kivonását a lakásállományból, és értékesítését,
* szociális bérlakás átminősítését költségelvű vagy közérdekű lakássá,
* a Csengeri utcai szociális bérlakások elhanyagoltságát, az ott élőkre beérkezett panaszokat, jelzéseket (a komfort nélküli bérlakások bejárása),

A lakásbérleti szerződés hatályba lépéséhez kapcsolódó közjegyzői okiratba foglalt kiköltözési nyilatkozat és a szociális szállás, mint lakhatási forma kivezetésre került a lakásrendeletből.

A bizottság a munkáját nagy körültekintetéssel végezte, e tevékenységük során céljuk az volt, hogy olyan családok nyerjenek bérlakásban elhelyezést, akiknek fizetőképessége hosszú távon fennáll, megbecsülik és felújítják, karbantartják az önkormányzati tulajdonú ingatlanokat. A tapasztalatok alapján elmondható, hogy bérleményeink megújultak, javult a fizetési morál, jelentős mértékben csökkentek a közüzemi és lakbérhátralékok.

**Intézményrendszer:**

A Piroskavárosi Szociális Család- és Gyermekjóléti Intézmény keretein belül működő Család- és Gyermekjóléti Központ és Szolgálat telephelye (Csongrád, Kis-Tisza u. 4.) **2020.07.01. napjától** 6640 Csongrád, Kossuth tér 7. szám alá költözött.

**2023. február 01. napjától** a Piroskavárosi Szociális és Rehabilitációs Nonprofit Kft. működtetésében álló főzőkonyha a Piroskavárosi Szociális Család- és Gyermekjóléti Intézmény fenntartásába került.

**Egyéb feladatok:**

Az intézményekben folyó szakmai munkát nyomon követte a bizottság a szociális és gyermekvédelmi intézmények szakmai programjának, házirendjének jóváhagyásakor is, valamint az éves szakmai munka értékelése kapcsán.

A bizottság a szakmai szervezetekkel, karitatív szervezetekkel, ifjúsági szervezetekkel és egyesületekkel folyamatos kapcsolatot tart fenn.

Kérem a Tisztelt Képviselő-testületet, hogy a bizottság munkájáról szóló tájékoztatót szíveskedjen elfogadni.

**HATÁROZATI JAVASLAT**

Csongrád Városi Önkormányzat Képviselő-testülete megtárgyalta az Egészségügyi és Szociális Bizottság munkájáról szóló beszámolót és azt elfogadja.

Erről jegyzőkönyvi kivonaton értesítést kapnak:

1. Képviselő-testület tagjai
2. Polgármesteri Hivatal Irodái
3. Irattár

Csongrád, 2024. március 7.

Dr. Somogyi Árpád

bizottsági elnök